ปจด มาไม่ปกติ คือแฟน ปจด ผ่านมา21 วันก้เป็น อยากทราบว่าจะมีอาการไงบ้างครับ ตอนนี้เห็นแฟนบอกว่าจุกท้องด้วยใช่อาการ ปจด มาไม่ปกติไหมครับ
สวัสดีค่ะ หากประจำเดือนในรอบนี้ มีระยะห่างจากรอบที่แล้ว (ให้นับจากวันแรกที่ประจำเดือนในรอบที่แล้วมา จนถึงวันแรกในรอบนี้) 21 วันดังกล่าว ก็จะถือว่ายังอยู่ในเกณฑ์ปกติดี ดังนั้น แนะนำให้สังเกตเลือดที่ออกไปก่อน หากมานาน 2-7 วัน ก็แสดงว่าเป็นประจำเดือนที่ปกติดีค่ะสำหรับอาการจุกท้อง หากเป็นบริเวณลิ้นปี่ อาจเกิดจากโรคกระเพาะอาหารอักเสบ ซึ่งเกิดได้จากปัจจัยหลายๆ อย่าง เช่น ความเครียด ทานอาหารรสจัด ดื่มชา กาแฟ หรือแอลกอฮอล์ การทานอาหารปริมาณมากไป ทานอาหารที่ย่อยยาก การกินยาแก้ปวดบางชนิด เป็นต้นแต่หากเป็นอาการปวดท้องน้อย จะถือว่าเป็นอาการปวดประจำเดือน ที่สามารถพบได้เป็นปกติค่ะ